cyanic-selkie/wikianc huggingface dataset:
อาเดลาอีดแห่งบูร์กอญ
อาเดลาอีดแห่งบูร์กอญ (Adélaïde de Bourgogne; ค.ศ. 931 – 16 ธันวาคม ค.ศ. 999 ) เป็นจักรพรรดินีแห่งจักรวรรดิโรมันอันศักดิ์สิทธิ์จากการอภิเษกสมรสกับจักรพรรดิอ็อทโทที่ 1 มหาราช และเป็นผู้สำเร็จราชการแผ่นดินให้จักรพรรดิอ็อทโทที่ 3 พระราชนัดดา ทรงเป็นหนึ่งในสตรีผู้ทรงอิทธิพลที่สุดของยุโรปในคริสต์ศตวรรษที่ 10
วัยเยาว์
อาเดลาอีดเสด็จพระราชสมภพในปี ค.ศ. 931 ที่ปราสาทออร์บัคในออร์บัค ราชอาณาจักรบูร์กอญบน เป็นพระราชธิดาของพระเจ้ารูดอล์ฟที่ 2 แห่งบูร์กอญกับแบร์ธาแห่งชวาเบิน เมื่อมีพระชนมายุได้ 2 พรรษา พระบิดาได้จับพระนางหมั้นหมายกับโลธาร์ บุตรชายของอูกแห่งพรอว็องส์ แต่เมื่ออาเดลาอีดมีพระชนมายุถึงวัยที่สามารถสมรสได้ พระเจ้ารูดอล์ฟ พระบิดาของพระองค์กลับสิ้นพระชนม์ พระมารดาของพระองค์สมรสกับอูก ส่วนโลธาร์ แม้จะเป็นกษัตริย์แห่งลอมบาร์ดี (ราชอาณาจักรอิตาลี) แต่ก็อยู่ภายใต้การควบคุมของเบเรนการ์ที่ 2 มาร์เกรฟแห่งอิฟเรอา ผู้อ้างสิทธิ์ฝ่ายตรงข้าม คอนรัด พี่น้องชายของอาเดลาอีดมองว่าการสมรสควรเดินหน้าต่อไป พระเจ้าโลธาร์กับอาเดลาอีดจึงอภิเษกสมรสกับในปี ค.ศ. 947 ทั้งคู่มีพระธิดาด้วยกันหนึ่งคนชื่อเอมมาแห่งอิตาลีซึ่งประสูติในปี ค.ศ. 948
จักรพรรดินีโรมันอันศักดิ์สิทธิ์
ต่อมาไม่นานพระเจ้าโลธาร์สิ้นพระชนม์โดยสงสัยกันว่าพระองค์อาจถูกวางยาพิษโดยเบเรนการ์แห่งอิฟเรอาที่ช่วงชิงบัลลังก์มาเป็นของตนและพยายามจับอาเดลาอีดสมรสกับอาดัลเบิร์ต บุตรชายของตนแต่อาเดลาอีดไม่ยอม อิฟเรอาจึงขังพระนางไว้ในปราสาทกลางทะเลสาบการ์ดา พระนางถูกทารุณกรรมโดยวิลลา ภรรยาของอิฟเรอาที่ถูกคนในยุคเดียวกันขนานนามว่าเป็น "เยเซเบลคนที่สอง" ตำนานเล่าว่าพระนางหนีออกมาได้ทางอุโมงค์ใต้ดินโดยมีนักบวชให้การช่วยเหลือ พระนางหนีไปที่ปราสาทกานอสซาและส่งสาส์นถึงพระเจ้าออทโทที่ 1 แห่งเยอรมนี ชายผู้ทรงอำนาจที่สุดในยุโรป เสนอตัวสมรสกับพระองค์เพื่อแลกกับความช่วยเหลือ พระเจ้าออทโทมหาราชจึงเดินทางมาพร้อมกับกองทัพ จับอิฟเรอามาอยู่ภายใต้การปกครอง และอภิเษกสมรสกับอาเดอแลดในปี ค.ศ. 951 ทั้งคู่มีพระโอรสธิดาด้วยกันสี่คน สิบปีต่อมาทั้งคู่ได้ต่อสู้กับอิฟเรอาอีกครั้งตามคำร้องขอของสมเด็จพระสันตะปาปาจอห์นที่ 12 ที่ได้ฟื้นฟูตำแหน่งของจักรพรรดิชาร์เลอมาญขึ้นมาและสวมมงกุฎให้ทั้งคู่เป็นจักรพรรดิและจักรพรรดินีเป็นการตอบแทน
จักรพรรดิออทโทสิ้นพระชนม์ในปี ค.ศ. 973 จักรพรรดิออทโทที่ 2 พระโอรสของอาเดลาอีดได้สืบทอดราชบัลลังก์ อาเดลาอีดโด่งดังจากการมีความสัมพันธ์ที่ย่ำยแย่กับเธโอฟาโน เจ้าหญิงไบเซนไทน์ผู้เป็นพระสุณิสา สุดท้ายจักรพรรดิออทโทได้ส่งพระมารดาออกไปนอกราชสำนัก พระนางไปพำนักอยู่กับคอนรัด พี่น้องชายของตน แต่นักบุญมาเยิลแห่งกลูนีช่วยให้ทั้งคู่คืนดีกัน
ผู้สำเร็จราชการแผ่นดิน
ปี ค.ศ. 983 จักรพรรดิออทโท พระโอรสของพระนางสิ้นพระชนม์ อาเดลาอีดกับเธโอฟาโนร่วมมือกันรักษาสิทธิ์ในการสืบทอดตำแหน่งให้ออทโท พระโอรสของจักรพรรดิผู้ล่วงลับ เธโอฟาโนขึ้นเป็นผู้สำเร็จราชการแผ่นดิน ส่วนอาเดลาอีดหันไปให้ความสนใจศาสนา พระนางสร้างอารามและคอนแวนต์หลายแห่ง ทั้งยังพยายามเปลี่ยนศาสนาให้ชาวสลาฟบนพรมแดนทางเหนือของจักรวรรดิ พระนางสนับสนุนมาเยิลเป็นสมเด็จพระสันตะปาปา แต่เขาไม่ขอรับตำแหน่ง เมื่อเธโอฟาโนสิ้นพระชนม์ อาเดลาอีดขึ้นเป็นผู้สำเร็จราชการแผ่นดินให้จักรพรรดิออทโทที่ 3 พระนัดดา เมื่อจักรพรรดิโตเป็นผู้ใหญ่ประวัติศาสตร์ก็ซ้ำรอยอีกครั้งเมื่อพระองค์ได้ส่งพระอัยกาออกไปนอกราชสำนักเช่นกัน
พระนางได้เกษียณตัวเข้าวิหารเซลซ์ในอาลซัสและอุทิศชีวิตให้กับการสวดมนต์และปฏิบัติความดี ทรงเชื่อว่าพระคริสต์จะกลับมาอีกครั้งในปี ค.ศ. 1000 พระนางสิ้นพระชนม์ในวันที่ 16 ธันวาคม ค.ศ. 999 เพียงไม่กี่วันก่อนเข้าสู่สหัสวรรษใหม่ที่ทรงเชื่อว่าพระคริสต์จะกลับมาจุติเป็นครั้งที่สอง สมเด็จพระสันตะปาปาเออร์บันที่ 2 ได้ยกย่องพระนางเป็นนักบุญในปี ค.ศ. 1097 แม้จะไม่อยู่ในปฏิทินโรมัน แต่โบสถ์หลายแห่งในประเทศเยอรมนีเฉลิมฉลองในวันที่ 16 ธันวาคมซึ่งเป็นวันฉลองศาสนนามของพระนาง
พระโอรสธิดา
ปี ค.ศ. 951 อาเดลาอีดอภิเษกสมรสกับพระเจ้าออทโทที่ 1 แห่งอิตาลีที่ต่อมากลายเป็นจักรพรรดิโรมันอันศักดิ์สิทธิ์ ทั้งคู่มีพระราชโอรสธิดาด้วยกันสี่คน คือ
ไข่อีสเตอร์
ไข่อีสเตอร์ (Easter egg) คือไข่ที่ถูกตกแต่งสำหรับมอบให้กันเพื่อฉลองเทศกาลอีสเตอร์หรือฤดูใบไม้ผลิ ไข่อีสเตอร์พบทั่วไปในฤดูของอีสเตอร์ไทด์ (ฤดูกาลอีสเตอร์) ประเพณีดั้งเดิมใช้ไข่ไก่นำมาย้อมหรือทาสี แต่ในประเพณีสมัยใหม่ใช้ไข่ช็อกโกแลต หรือไข่พลาสติกสอดไส้ขนม เช่น ช็อกโกแลต โดยทั่วไป ไข่ใช้เป็นสัญลักษณ์แทนความอุดมสมบูรณ์ และการเกิดใหม่
ม้าเหงื่อโลหิต
ม้าเหงื่อโลหิต เป็นม้าสายพันธุ์หนึ่ง ตามตำนานกล่าวกันว่าม้าพันธุ์ดังกล่าวยามที่ออกวิ่ง บริเวณแผงคอจะมีเหงื่อไหลออกมา เป็นสีแดงสดคล้ายเลือด ว่ากันว่าในสมัย จักรพรรดิฮั่นอู่ตี้เคยส่งทหารไปยังซอี๋ว์เพื่อออกเสาะแสวงหาม้าเหงื่อโลหิตนี้ และยังมีเรื่องเล่าว่าม้าสายพันธุ์นี้เคยเป็นพาหนะให้กับเจงกิสข่านอีกด้วย
ประเทศเติร์กเมนิสถาน เป็นถิ่นกำเนิดของม้าเหงื่อโลหิตหรือม้า Akhal-tekin (มาจากชื่อเผ่า Teke ในเติร์กเมนิสถาน, Akhal แปลว่า บริสุทธิ์, Akhal-teke จึงแปลว่า สายเลือด Teke บริสุทธิ์ ) ปัจจุบันทั่วโลกมีม้าสายพันธุ์นี้จำนวน 3,000 ตัว ในจำนวนดังกล่าว มี 2,000 ตัว อยู่ในประเทศเติร์กเมนิสถาน โดยเติร์กเมนิสถานเตรียมการกำหนดให้ม้าเหงื่อโลหิตเป็นสมบัติของชาติ นอกจากนี้ยังสามารถพบเห็นสัญลักษณ์ของม้าเหงื่อโลหิตได้ในสัญลักษณ์ประจำชาติและเหรียญกษาปณ์
นักวิชาการสมาคมธุรกิจเพาะพันธุ์ม้าของจีน กล่าวว่า ม้าเหงื่อโลหิตมีแหล่งกำเนิดที่เขตโอเอซิส ประเทศเติร์กเมนิสถาน ผ่านการเพาะเลี้ยงมานานนับ 3,000 ปี จนกลายเป็นม้าสายพันธุ์ที่เก่าแก่ที่สุดในโลกสายพันธุ์หนึ่ง เนื่องจากม้าเหงื่อโลหิตมีฝีเท้าเร็ว ความอดทนสูง มักจะใช้เป็นพาหนะในการเดินทางระยะไกล และใช้ในพิธีการเดินสวนสนาม ปัจจุบันในระดับสากล มีราคาสูงสุดถึง 10 ล้านดอลลาร์สหรัฐ
ปัจจุบัน นักวิทยาศาสตร์อธิบายว่า เหงื่อของม้าพันธุ์นี้เป็นสีแดงเนื่องจากปรสิตที่เกาะที่ผิวหนัง ทำให้เหงื่อของม้ามีเลือดเจือปน
อารัป
อารัป (Arup) เป็นบริษัทให้บริการด้านความเชี่ยวชาญเฉพาะทาง มีสำนักงานใหญ่อยู่ในลอนดอน สหราชอาณาจักร ให้บริการด้านวิศวกรรม การออกแบบ การวางผัง การจัดการโครงการ และบริการบริหารจัดการงาน ในด้านการสร้างสิ่งแวดล้อม ปัจจุบันบริษัทมีอยู่ในแอฟริกา อเมริกา ออสตราเลเซีย เอเชียตะวันออก ยุโรป และตะวันออกกลาง มีทีมงานมากกว่า 1 หมื่นคน มีสำนักงาน 92 แห่งใน 37 ประเทศ อารัปมีส่วนร่วมกับโครงการมากกว่า 160 ประเทศ
ซิสตาร์19
ซิสตาร์ 19 (씨스타19) เป็นซับยูนิตย่อยของวงซิสตาร์ โดยสมาชิก 2 คน คือ ฮโยลิน และโบรา
ประวัติ
ซิสตาร์ 19 เป็นกลุ่มย่อยของสมาชิกของวง ซิสตาร์ มีสองสมาชิกประกอบด้วย ฮโยลิน และ โบรา สำหรับเพลงที่เดบิวสำหรับซับยูนิตคือ เพลง“MaBoy” สำหรับซับยูนิตย่อย19 เดบิวเมื่อวันที่ 5 พฤษภาคม พ.ศ. 2554 ในรายการ M! Countdown ซิงเกิล “MaBoy ได้รับการปล่อยตัวเมื่อพฤษภาคม พ.ศ. 2554 . หลังจากที่หายไปสองปีทางต้นสังกัดของทั้งสองสาวออกมาประกาศว่า ซิสตาร์ 19 จะกลับมาคัมแบ็คด้วยซิงเกิล “Gone Not Around Any Longer .และเอ็มวีถูกปล่อยเพลงวันที่ 31 มกราคม 2556 และซิงเกิล“Gone Not Around ติดชาร์ตเพลงเกาหลีสำคัญหลายชาร์ต ในปี พ.ศ. 2556 ซิสตาร์ 19 ถูกเสนอเข้าชิงรางวัล 2013 World Music Awards.
สมาชิก
ดัดแปลงจากโปรไฟล์ของกลุ่มบนเว็บไซต์ทางการของเนเวอร์
รายชื่อทางแยกในเขตบางรัก
รายชื่อทางแยกในเขตบางรัก เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
กองกำลังติดอาวุธอิสลาม
กองกำลังติดอาวุธอิสลาม (Armed Islamic Group จาก Groupe Islamique Armé; الجماعة الإسلامية المسلّحة) เป็นกลุ่มนิยมอิสลามหัวรุนแรงในประเทศแอลจีเรีย มีเป้าหมายเพื่อต่อต้านสหรัฐอเมริกา หลังจากที่สหรัฐและฝรั่งเศสให้การสนับสนุนให้กองทัพแอลจีเรียปฏิวัติล้มล้างรัฐบาลแอลจีเรียที่มาจากพรรคนิยมอิสลาม ในช่วงพ.ศ. 2534 – 2535 กลุ่มนี้ก่อตั้งเมื่อ พ.ศ. 2535 เน้นการต่อสู้ด้วยความรุนแรงโดยการฆ่าชาวต่างชาติชาวแอลจีเรีย โจมตีพลเรือนและสังหารนักข่าว
ปฏิบัติการ
โจมตีพลเรือนและคนงานของรัฐบ่อยในช่วง พ.ศ. 2535 – 2541 ในบางพื้นที่มีการสังหารหมู่ประชาชนหรือฆ่าล้างหมู่บ้าน ใน พ.ศ. 2536 ทางกลุ่มได้สังหารชาวต่างชาติ ส่วนใหญ่เป็นชาวยุโรปกว่า 100 คน ใน พ.ศ. 2537 ได้จี้เครื่องบินสายการบิน Air France ที่บินไปยังแอลจีเรีย มีสมาชิกกลุ่มบางส่วนถูกจับได้ในฝรั่งเศสในข้อหาวางระเบิดเมื่อ พ.ศ. 2538
สมาชิก
ไม่ทราบจำนวนแน่นอน ประมาณว่ามีราว 100 คน ฐานที่มั่นอยู่ในแอลจีเรีย ได้รับการสนับสนุนจากชาวแอลจีเรียที่อพยพไปอยู่ในยุโรป รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้
ฟิล์ม
ฟิล์มถ่ายภาพ (photographic film) เป็นแถบวัสดุทำจากพลาสติก (โพลีเอสเตอร์, เซลลูลอยด์ หรือเซลลูโลสอะซิเตด) เคลือบด้วยสารเคมีที่มีส่วนผสมของเกลือเงินไวแสง ที่มีขนาดของผลึกแตกต่างกันตามค่าความไวแสงหรือความละเอียดของเนื้อฟิล์ม เมื่อสารเคมีที่เคลือบไว้ถูกกับแสง (หรือคลื่นแม่เหล็กไฟฟ้าบางชนิด เช่น รังสีเอกซ์) จะทำให้เกิดภาพปรากฏขึ้นบนแผ่นฟิล์ม โดยจะเป็นภาพที่มองไม่เห็นด้วยตาเปล่า จำเป็นต้องผ่านกระบวนการล้างฟิล์ม เพื่อให้ภาพที่ได้ปรากฏให้เห็น
ฟิล์มถูกใช้เป็นตัวรับภาพในกล้องถ่ายรูป เมื่อแสงตกกระทบบนเยื่อไวแสงที่ฉาบไว้บนฟิล์มก็จะเกิดภาพแฝงขึ้นเรียกว่า "latent image" ซึ่งเป็นภาพที่ตามองไม่เห็นต่อเมื่อนำฟิล์มไปผ่านกระบวนการล้างน้ำยาเคมีแล้ว จึงสามารถมองเห็นภาพได้ วัสดุไวแสงที่บนฟิล์มนี้ คือ เงินเฮไลด์ (Silver halide) ซึ่งได้มาจากการนำเอาแร่เงินมาละลายผ สมกับกรดไนตริกแอซิก เป็นซิลเวอร์ไนเตรด เมื่อส่วนที่ละลายแห้งและเย็นลงแล้ว ก็จะได้ผลึกซิลเวอร์ไนเตรดที่บริสุทธิ์นำไปผสมกับเจลาตินและ โปรแตสเซี่ยมโบรไมด์ ลงไป ก็จะได้ ซิลเวอร์โบรไมด์ อยู่ในเจลาติน นำไปฉาบบนผิวของฐานฟิล์ม (film base) เมื่อนำฟิล์มที่ถ่ายแล้วไปล้างในน้ำยาสร้างภาพครบตามกระบวนการ บริเวณของฟิล์มที่ถูกฉายแสงจะเปลี่ยนไปเป็นสีดำทึบ ส่วนบริเวณที่ไม่ถูกแสงเมื่อทำปฏิกิริยากับน้ำยาคงสภาพ (Fixer) เงินเฮไลด์จะหลุดออกจากฟิล์มไป ส่วนนั้นจะมีลักษณะโปร่งใส ภาพที่เกิดขึ้นบนฟิล์มจึงมีลักษณะกลับกันกับวัตถุจริง เรียกว่า ภาพเนกาตีฟ (Negative)
ฟิล์มขาวดำจะมีสารเคมีเคลือบไว้ชั้นเดียว เมื่อผ่านการล้างฟิล์มแล้วเกลือเงินจะเปลี่ยนรูปเป็นโลหะเงินทึบแสง ซึ่งจะปรากฏเป็นส่วนสีดำของเนกาทีฟ
การทำงานของฟิล์ม
หลังจากที่ฟิล์มถูกฉายแสง (Exposed to light) ในปริมาณที่พอเหมาะ ภาพของวัตถุจะถูกบันทึกไว้ในเยื่อไวแสงในลักษณะของภาพแฝง (Latent image) ซึ่งเป็นภาพที่ยังมองไม่เห็น จนกว่าจะนำไปผ่านกระบวนการล้างฟิล์ม เมื่อนำฟิล์มที่ผ่านน้ำยาสร้างภาพ (Developer) เฉพาะบริเวณฟิล์มที่ถูกแสงจะเปลี่ยนไป ทำให้เกิดภาพของเงินสีดำ ส่วนบริเวณฟิล์มที่ไม่ถูกแสงยังคงมีเงินเฮไลต์ ซึ่งยังคงไวต่อแสงอยู่ ไม่มีการเปลี่ยนแปลงในน้ำยาสร้างภาพ ดังนั้นจึงต้องนำฟิล์มไปล้างต่อในน้ำยาคงสภาพ (Fixer) ที่จะทำให้ภาพคงตัว โดยมีไฮโปหรือโซเดียมไธโอซัลเฟตเป็นองค์ประกอบที่สำคัญ
น้ำยานี้จะทำปฏิกิริยากับเงินเฮไลต์ ทำให้เงินเฮไลต์หลุดออกมาจากฟิล์ม คงเหลืออยู่แต่ภาพเงินสีดำ ซึ่งเป็นภาพของวัตถุที่บันทึกมา ส่วนใดจะมีสีดำมากหรือน้อย ก็จะขึ้นอยู่กับปริมาณของแสงที่ได้รับมา ฉะนั้นลักษณะของภาพที่เกิดในฟิล์มจึงมีส่วนที่มีสีดำทึบบ้าง สีจางเป็นสีเทาบ้าง
ความเข้มของสีในฟิล์มนี้จะมีลักษณะกลับกันกับวัตถุที่เป็นจริง เช่น ถ้าวัตถุมีสีดำ ในฟิล์มจะใสสว่างขาว และถ้าวัตถุมีสีขาว ในฟิล์มจะมีสีดำทึบ จึงเรียกฟิล์มนี้ว่า ฟิล์มเนกาทีฟ (Nagative) เมื่อนำฟิล์มนี้ไปอัดขยายบนกระดาษอัดภาพ จะได้สีที่ภาพกลับกันอีกครั้งหนึ่ง ซึ่งเป็นภาพจริงเหมือนวัตถุที่ถ่ายมา เรียกว่า ภาพโพสิทีฟ (Positive)
ประเภทของฟิล์ม
ฟิล์มทั่วไปมีอยู่ 2 ประเภท ได้แก่
นินจา คริสติน่า
ประวัติ
นินจา สตูดิโออัลบั้มแรกของคริสติน่า อากีล่าร์ วางแผงเมื่อวันที่ 21 ธันวาคม พ.ศ. 2533 จีเอ็มเอ็ม แกรมมี่ พลิกวงการเพลงเมืองไทยด้วยการเปิดตัวศิลปินหน้าใหม่ที่มาพร้อมกับแนวเพลงเต้นรำป๊อปแด๊นซ์ ที่ไม่มีใครเคยทำมาก่อน แกรมมี่จึงเอาคริสติน่ามาประเดิม เปิดตลาดเพลงแดนซ์เมืองไทยเป็นคนแรกเมื่ออัลบั้มวางแผงไปได้ไม่นานยอดขายก็ทยานสู่สองแสนตลับและกระแสความนิยมก็เพิ่มขึ้นอย่างถล่มถลาย จนยอดขายอัลบั้มนี้ทะลุหนึ่งล้านตลับภายในเวลา 6 สัปดาห์ เป็นปรากฏการณ์ใหม่ของวงการเพลงไทยที่ยังไม่เคยมีนักร้องหญิงคนไหนทำยอดขายทะลุล้านตลับได้เลยแม้สักคน ทำให้ทางแกรมมี่ต้องเปลี่ยนปกอัลบั้มฉลองล้านตลับในเดือน มีนาคม พ.ศ. 2534 โดยยอดขายในอัลบั้มรวมแล้วสูงถึง 1.9 ล้านชุด สร้างสถิติอัลบั้มเปิดตัวศิลปินที่มียอดขายสูงที่สุด และยังเป็นอัลบั้มที่ขายดีเป็นอันดับ 2 ของแกรมมี่ในปี พ.ศ. 2533 อีกด้วย
คอนเสิร์ต
คอนเสิร์ต นินจาคริสติน่า คอนเสิร์ตครั้งแรกในชีวิตของ คริสติน่า อากีล่าร์ จัดขึ้นในวันที่ 22-23 กุมภาพันธ์ พ.ศ. 2534 ที่ MBK HALL เอ็มบีเคเซ็นเตอร์ ชั้น 7 เปิดขายบัตรที่ช็อปพูม่า สาขา มาบุญครอง ซึ่งวันจองบัตรมีคนมารอต่อคิวซื้อบัตรกันตั้งแต่ห้างยังไม่เปิด พอถึงเวลาเปิดทำการของห้าง แฟนๆที่มารอซื้อบัตรก็พร้อมใจกันพุ่งไปยังช็อปพูม่ากันอย่างชุลมุนผู้คนนับหลายพันเบียดกันไปเบียดกันมาจนเกิดเหตุการณ์กระจกร้านแตก และของในร้านหาย สร้างความเสียหายเป็นอย่างมากจนทำให้ต้องย้ายมาขายที่ลานจอดรถแทน โดยบัตรจำหน่ายหมดทุกที่นั่งในเวลาไม่ถึง 15 นาที ทำให้มีแฟนๆที่ต่างมารอคอยเรียกร้องอยากชมคอนเสิร์ตครั้งนี้เป็นจำนวนมาก ทำให้ทางทีมงานตัดสินใจ เปิดขายบัตรรอบที่2 เป็นรอบสุดท้าย ซึ่งก็ยังไม่พอต่อความต้องการของแฟนๆ ทางทีมงานจึงตัดสินใจติดต่อไปทางรายการโลกดนตรีเพื่อขอคิวให้คริสติน่าได้ขึ้นแสดงบนเวทีโลกดนตรีเป็นการปลอบใจสำหรับแฟนๆที่ไม่ทันได้ซื้อบัตรคอนเสิร์ต ให้มารับชมแบบฟรีๆในวันที่ 17 กุมภาพันธ์ พ.ศ. 2534 ณ ลานโลกดนตรี ททบ.5 สนามเป้า ก็มีแฟนๆมารอชมการแสดงเป็นจำนวนมาก
ยอดขาย
อัลบั้ม นินจา สามารถทำยอดขายจากทั่วประเทศสูงถึง 1.9 ล้านตลับ และทำยอดขายแตะล้านตลับได้เป็นคนแรกของนักร้องหญิงเมืองไทย ภายในเวลาเพียง 6 สัปดาห์ (1 เดือนครึ่ง) สร้างสถิตินักร้องหญิงที่มียอดขายเกินล้านตลับเป็นคนแรกของประเทศไทย เป็นอัลบั้มเปิดตัวศิลปินที่มียอดขายสูงที่สุดอันดับ 1 ของแกรมมี่
ดาโซมีราฌ แอ็ฟ1
ดาโซมีราฌ แอ็ฟ1 (Dassault Mirage F1) เป็นเครื่องบินขับไล่ที่มีชื่อเสียงและประสบความสำเร็จแบบหนึ่งของตระกูลมีราฌ เริ่มทำการบินครั้งแรกในวันที่ 23 ธันวาคม ค.ศ. 1966 และประจำกองทัพฝรั่งเศสในปี ค.ศ. 1973
รายละเอียด
ข้อมูลจำเพาะ
สถานีศรีนครินทร์
สถานีศรีนครินทร์ (Srinagarindra Station, รหัส E20) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท อำเภอเมืองสมุทรปราการ จังหวัดสมุทรปราการ โดยจะยกระดับคร่อมคลองบางปิ้งบริเวณทางแยกการไฟฟ้าสมุทรปราการ ใกล้ปากซอยวัดชัยมงคล เปิดให้บริการเมื่อวันที่ 6 ธันวาคม พ.ศ. 2561
ที่ตั้ง
ถนนสุขุมวิท บริเวณสะพานข้ามคลองบางปิ้งและทางแยกการไฟฟ้าสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
รูปแบบสถานี
กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋ว และชั้นชานชาลา มีประตูกั้นชานชาลาแบบ Half Height Platform Screen Doors
สัญลักษณ์ของสถานี
เดิมกำหนดให้ใช้สัญลักษณ์เป็นรูปดาวสามแฉก สื่อถึงการเป็นจุดบรรจบที่สำคัญของถนนสายหลัก 2 สาย คือถนนศรีนครินทร์และถนนสุขุมวิท แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
โคลเวอร์เวิกส์
โคลเวอร์เวิกส์ (株式会社クローバーワークス (Kabushiki-gaisha Kurōbā Wākusu); CloverWorks Inc.) เป็นสตูดิโอผลิตอนิเมะ ซึ่งแปลงมาจาก Kōenji Studio ของเอ-1 พิกเจอร์ส และเป็นบริษัทย่อยของอะนิเพล็กซ์
เอดัวร์ มาแน
เอดัวร์ มาแน (Édouard Manet, ฟังเสียง; 23 มกราคม ค.ศ. 1832 - 30 เมษายน ค.ศ. 1883) เป็นจิตรกรสมัยอิมเพรสชันนิสม์คนสำคัญของประเทศฝรั่งเศสในคริสต์ศตวรรษที่ 19 มีความสำคัญในการเขียนภาพสีน้ำมัน ผู้เป็นจิตรกรคนแรกในคริสต์ศตวรรษที่ 19 ที่เขียนภาพเกี่ยวกับชีวิตประจำวันของคนทั่วไป มาแนเป็นจิตรกรคนสำคัญที่มีบทบาทในการเปลี่ยนจากการเขียนภาพแบบเหมือนจริง (Realism) ไปเป็นแบบอิมเพรสชันนิสม์
“อาหารกลางวันบนลานหญ้า” (Le déjeuner sur l'herbe) และ “โอลิมเปีย” (Olympia) งานชิ้นเอกสองชิ้นของมาแนเป็นงานที่ทำให้เกิดมีความเห็นขัดแย้งกันมากและเป็นจุดที่ทำให้จิตรกรหนุ่ม ๆ รุ่นนั้นเริ่มหันมาวาดภาพอิมเพรสชันนิสม์—ซึ่งในปัจจุบันถือกันว่าเป็นจุดสำคัญของศิลปะที่แยกมาเป็นศิลปะสมัยใหม่
ชีวิต
เกิดที่ปารีสเมื่อวันที่ 23 มกราคม ค.ศ. 1832 ในครอบครัวที่มีฐานะดี เออเฌนี-เดอซีเร-ฟูร์นีเย (Eugénie-Desirée Fournier) แม่ของเอดัวร์เป็นลูกสาวของนักการทูตและเป็นหลานสาวของมกุฎราชกุมารสวีเดนชาลส์ เบอร์นาด็อตต์ (Charles XIV John of Sweden)  เอากุสท์พ่อของเอดัวร์เป็นผู้พิพากษาผู้มีความประสงค์จะให้ลูกชายมีอาชีพเดียวกัน   ชาร์ลส์ โฟนิเยร์ผู้เป็นลุงเป็นผู้ยุยงให้เอดัวร์เขียนภาพและมักจะพาไปชมภาพเขียนในพิพิธภัณฑ์ลูฟวร์ในปี ค.ศ. 1845 เอดัวร์ก็สมัครเข้าเรียนการวาดเส้นตามคำแนะนำของลุง ที่ที่พบอองโตนิน พรูสท์ผู้ต่อมาเป็นรัฐมนตรีกระทรวงวิจิตรศิลป์และกลายมาเป็นเพื่อนสนิทกันตลอดชีวิต
ระหว่างปี ค.ศ. 1853 ถึงปี ค.ศ. 1856 เอดัวร์ก็เดินทางไปเที่ยวเยอรมนี อิตาลี และเนเธอร์แลนด์ ซึ่งเป็นโอกาสที่ทำให้ได้รับอิทธิพลการเขียนภาพของจิตรกรชาวดัตช์ ฟรันส์ ฮาลส์ (Frans Hals) และจิตรกรชาวสเปน เดียโก เบลัซเกซ (Diego Velázquez) และฟรันซิสโก โกยา
ในปี ค.ศ. 1856 เอดัวร์ก็เปิดห้องภาพของตนเอง ลักษณะการวาดภาพในช่วงเวลานี้เป็นฝีมือแปรงที่หยาบ ใช้รายละเอียดเพียงเล็กน้อย และยังไม่เริ่มใช้การแปลงโทนสี การวาดยังเป็นลักษณะแบบศิลปะสัจนิยมที่ริเริ่มโดยกุสตาฟว์ กูร์แบ (Gustave Courbet) เอดัวร์เขียนภาพ “คนดื่มเหล้า” (The Absinthe Drinker) ระหว่างปี ค.ศ. 1858 ถึงปี ค.ศ. 1859 และภาพเขียนที่เป็นหัวเรื่องร่วมสมัยเช่น ภาพขอทาน นักร้อง ยิปซี หรือคนในร้านกาแฟ หรือการสู้วัว หลังจากสมัยการเขียนภาพระยะแรกเอดัวร์ไม่ได้เขียนภาพที่เกี่ยวกับศาสนา ตำนานเทพ หรือภาพประวัติศาสตร์ ตัวอย่างภาพเกี่ยวกับหัวข้อเหล่านี้ก็ได้แก่ “พระเยซูถูกเย้ยหยัน” (Christ Mocked) ที่ปัจจุบันอยู่ที่สถาบันศิลปะแห่งชิคาโกที่สหรัฐอเมริกา และ “พระเยซูและเทวดา” (Christ with Angels) ที่ปัจจุบันอยู่ที่พิพิธภัณฑ์เมโทรโปลิตันที่นครนิวยอร์ก
แหล่งข้อมูลอื่น
18321883
ไทระ โนะ มูเนโมริ
ไทระ โนะ มูเนโมริ (平 宗盛; 1690 - 19 กรกฎาคม 1728) ทายาทผู้สืบทอดตำแหน่งของ ไทระ โนะ คิโยโมริ และหนึ่งในผู้บัญชาการของ ตระกูลไทระ ใน สงครามเก็มเป
เมื่อบิดาของเขา ไทระ โนะ คิโยโมริ สิ้นใจบนเตียงนอน เขาได้ทำตามความปราถนาสุดท้ายของเขา ด้วยการแต่งตั้งให้อำนาจการปกครองตระกูลทั้งหมดอยู่ในมือของ มูเนโมริ ส่วนบุตรชายคนโตของเขา ชิเงะโมะริ เสียชีวิตไปเมื่อสองปีก่อนหน้า มูเนโมริ จึงกลายเป็นลำดับต่อไปในการสืบทอดตำแหน่ง
ในปี พ.ศ. 1726 ตระกูลคู่แข่งคือ ตระกูลมินาโมโตะ กำลังมีอำนาจ มินาโมโตะ โนะ โยชินากะ และ มินาโมโตะ โนะ ยูกิอิเอะ ได้เข้าปิดล้อมราชธานีอย่าง เกียวโต ตามด้วยการเปลี่ยนข้างของ จักรพรรดิโกะ-ชิระกะวะ ไปทางฝั่งมินาโมโตะ มูเนโมรินำกองกำลังของเขาหนีออกจากราชธานีไปทางตะวันตก พร้อมกับยุวจักรพรรดิ จักรพรรดิอันโตะกุ ในเดือนกันยายนปีเดียวกันตระกูลไทระตั้งราชสำนักชั่วคราวที่ ยาชิมะ บน เกาะคีวชู
มูเนโมริออกรบในสงครามทุกครั้ง อาทิ ยุทธนาวีที่ดันโนะอุระ ในปี พ.ศ. 1728 เมื่อเขาถูกจับกุมตัวและถูกประหารชีวิตในอีกไม่กี่วันถัดมา
ป็อปรัด
ป็อปรัด (Poprad ; German: Deutschendorf) เป็นนครทางตอนเหนือของประเทศสโลวาเกีย บริเวณตีนเขาเทือกเขาไฮตาตรัส มีชื่อเสียงจากการเป็นศูนย์กลางประวัติศาสตร์อันงดงาม และมีรีสอร์ตสำหรับวันหยุด และเป็นเมืองใหญ่เป็นอันดับ 10 ของประเทศสโลวาเกีย มีประชากรราว 50,000 คน
ประเทศอิรักในโอลิมปิกฤดูร้อน 2012
ประเทศอิรัก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
การประกวดเพลงยูโรวิชันปี 1965
การประกวดเพลงยูโรวิชันปี 1965 เป็นการประกวดร้องเพลงโดยจัดขึ้นที่เมืองเนเปิลส์ ประเทศอิตาลี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Poupée de cire, poupée de son ขับร้องโดย France Gall ตัวแทนจากลักเซมเบิร์ก
การออกอากาศ
สถานีวิทยุโทรทัศน์แห่งอิตาลี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
กีฬาฟันดาบในโอลิมปิกฤดูร้อน 1932
การแข่งขันฟันดาบในโอลิมปิกฤดูร้อน 1932 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ กรกฎาคม - สิงหาคม พ.ศ. 2475 ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 108 คน จาก 16 ประเทศ
วอลเลย์บอลชายรัสเซียนคัพ
วอลเลย์บอลชายรัสเซียนคัพ (Кубок России по волейболу среди мужчин) เป็นการแข่งขันวอลเลย์บอลถ้วยประจำปีของประเทศรัสเซีย และเป็นการแข่งขันฟุตบอลที่สำคัญเป็นอันดับที่สองของประเทศรองจากรัสเซียนวอลเลย์บอลซูเปอร์ลีก จัดขึ้นครั้งแรกในปี ค.ศ. 1993 และตั้งแต่ปี ค.ศ. 2009 การแข่งขันได้ตั้งชื่อตาม คอนสตันติน เรวา นักวอลเลย์บอลชาวโซเวียตเชื้อสายยูเครน
มาร์ชฟอร์เอาเออร์ไลฟ์
ประเด็นเรียกร้องของการเดินขบวนครั้งนี้ คือ การยกเลิกการจำหน่ายอาวุธปืนในงานแสดงยุทธภัณฑ์ต่าง ๆ การนำรัฐบัญญัติว่าด้วยความปลอดภัยสาธารณะและการป้องกันการใช้อาวุธเพื่อสันทนาการ พ.ศ. 2537 ซึ่งพ้นสมัยการบังคับใช้เมื่อ พ.ศ. 2547 กลับมาใช้อีกครั้ง รวมถึงรณรงค์ให้มีการห้ามจำหน่ายรังกระสุนความจุสูง
การเดินขบวนครั้งนี้นับเป็นการประท้วงที่จัดโดยนักเรียนและนักศึกษาที่มีผู้เข้าร่วมมากที่สุดในประวัติศาสตร์สหรัฐ แต่ถ้านับรวมการประท้วงที่ประชาชนเป็นผู้จัดทั้งหมดจะมีผู้เข้าร่วมมากเป็นอันดับที่สาม รองจากการเดินขบวนเพื่อรณรงค์สิทธิสตรีในสหรัฐเมื่อปี 2560 และ 2561 ตามลำดับ
หลี่ เจี้ยนเฉิง
หลี่ เจี้ยนเฉิง (, ค.ศ. 589 – 2 กรกฎาคม ค.ศ. 626) ได้รับการสถาปนาเป็น รัชทายาทอิ่น พระราชโอรสองค์ใหญ่และรัชทายาทใน จักรพรรดิถังเกาจู่ ปฐมจักรพรรดิแห่ง ราชวงศ์ถัง
ขณะเดียวกันหลี่ เจี้ยนเฉิง และหลี่ ยฺเหวียนจี๋ ร่วมมือกันวางแผนเพื่อปลงพระชนม์หลี่ ชื่อหมิน หลี่ ชื่อหมิน ก็เกิดระแวงขึ้นมาทำให้พระองค์ตัดสินพระทัยชิงลงมือก่อนด้วยการหลอกองค์ชายทั้งสองมาที่ประตูเสฺวียนอู่ซึ่งหลี่ ชื่อหมิน ได้ซุ่มวางกำลังเอาไว้แล้วทำให้เกิด เหตุการณ์ที่ประตูเสฺวียนอู่
องค์ชายหลี่ เจี้ยนเฉิง สิ้นพระชนม์พร้อมกับหลี่ ยฺเหวียนจี๋ เมื่อวันที่ 2 กรกฎาคม ค.ศ. 626
589 626
รายชื่อทางแยกในเขตตลิ่งชัน
รายชื่อทางแยกในเขตตลิ่งชัน เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ สำหรับชื่อทางแยกต่างระดับและรายละเอียด ดูที่รายชื่อทางแยกในกรุงเทพมหานคร
ยอร์มุงกันเดอร์
ในตำนานนอร์ส ยอร์มุงกันเดอร์ (Jǫrmungandr) บ้างเรียก มิดการ์ดโซร์เมอร์ (Miðgarðsormr; "พญานาคมิดการ์เดอร์") เป็นงูยักษ์หรือโลกาอสรพิษแห่งมิดการ์เดอร์ เป็นหนึ่งในบุตรของโลกีกับนางยักษ์อังเกอร์โบดา (Angrboða) และเป็นพี่น้องกับเฟ็นรีร์และเฮ็ล เป็นหนึ่งในลางบอกเหตุที่จะทำให้เกิดวันรักนาร็อกขึ้นตามคำทำนาย จึงถูกโอดินน์โยนลงทะเลในดินแดนมนุษย์ ก่อนที่ตัวมันจะใหญ่ขึ้นจนโอบรัดโลกได้ จากคำทำนายในวันรักนาร็อก งูยักษ์จะสู้กับเทพธอร์ และถูกเทพธอร์กำจัดไปในที่สุด แต่ธอร์เองก็ถูกพิษของยอร์มุงกันเดอร์มากจนเดินได้เพียงแค่ 9 ก้าวเท้าก่อนที่จะล้มลงตาย
เจี่ย ก๊กผล
นายเจี่ย ก๊กผล (31 กรกฎาคม พ.ศ. 2479-24 ธันวาคม พ.ศ. 2551) อดีตรัฐมนตรีช่วยว่าการกระทรวงพาณิชย์ อดีตสมาชิกสภาผู้แทนราษฎรจังหวัดสมุทรสาคร หลายสมัย
งานการเมือง
ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาครเป็นครั้งแรก ในปี พ.ศ. 2522 สังกัดพรรคกิจสังคม และได้รับการเลือกตั้งติดต่อกันมารวม 4 สมัย ในระหว่างนี้ได้เข้าดำรงตำแหน่ง ผู้ช่วยเลขานุการ รมว.กระทรวงเกษตรและสหกรณ์, เลขานุการ รมว.กระทรวงพาณิชย์ และรองเลขาธิการนายกรัฐมนตรีตามลำดับ รวมทั้งยังได้รับตำแหน่งรองหัวหน้าพรรคกิจสังคมด้วย
พ.ศ. 2533 นายเจี่ยได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกชาติชาย ชุณหะวัณ แต่ในการเลือกตั้งสองครั้งถัดมา นายเจี่ยกลับต้องเสียที่นั่งให้แก่นายมณฑล ไกรวัตนุสสรณ์ จากพรรคความหวังใหม่ ต่อมาในปี พ.ศ. 2535 ได้รับแต่งตั้งเป็นที่ปรึกษานายกรัฐมนตรี (พลเอก สุจินดา คราประยูร)
ในปี พ.ศ. 2538 นายเจี่ย ได้รับการเลือกตั้งอีกครั้ง และดำรงตำแหน่งเลขาธิการพรรคมวลชน ต่อมา พ.ศ. 2539 ย้ายไปสังกัดพรรคความหวังใหม่ และได้รับการเลือกตั้งอีกครั้ง ในการเลือกตั้งปี พ.ศ. 2544 ย้ายไปสังกัดพรรคไทยรักไทย แต่ไม่ได้รับการเลือกตั้ง โดยแพ้ให้กับนาวาตรีสุธรรม ระหงษ์ จากพรรคประชาธิปัตย์ หลังจากนั้นจึงวางมือทางการเมือง
สมาชิกสภาผู้แทนราษฎร
เจี่ย ก๊กผล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ถึงแก่อนิจกรรม
นายเจี่ย ก๊กผล เสียชีวิตเมื่อวันที่ 24 ธันวาคม พ.ศ. 2551 ที่โรงพยาบาลมหาราชนครเชียงใหม่ จังหวัดเชียงใหม่ ด้วยวัย 73 ปี
โรงเรียนแม่สันวิทยา
โรงเรียนแม่สันวิทยา เป็นโรงเรียนรัฐบาลของจังหวัดลำปาง ก่อตั้งขึ้นเมื่อวันที่ 1 มิถุนายน 2519 ตั้งอยู่ในหมู่ 1 ตำบลแม่สัน อำเภอห้างฉัตร จังหวัดลำปาง
ประวัติ
โรงเรียนแม่สันวิทยา เป็นโรงเรียนมัธยมขนาดเล็กประจำตำบล ที่ตั้งของโรงเรียน 144 หมู่1 ตำบลแม่สัน อำเภอห้างฉัตร  จังหวัดลำปาง ได้รับการก่อตั้งเมื่อ วันที่  1 มิถุนายน 2519  มีเขตพื้นที่รองรับสองตำบล คือ ตำบลแม่สัน และตำบลเมืองยาว ได้รับการบริจาคที่ดิน  81 ไร่ 1 งาน  91 ตารางวา จาก กำนันเมือง  เตชะอุ่น กำนันตำบลแม่สัน  และนายเพ็ชร  อินถานะ ผู้ช่วยอาจารย์ใหญ่ โรงเรียนห้างฉัตรวิทยา  ช่วยกันสร้างอาคารเรียนชั่วคราว  1 หลัง  ขนาด  6x36  เมตร ขณะนี้มีอาคารเรียนทั้งหมด 3 อาคาร อาคารเพชรวิทย์ อาคารวิจิตรบรรจง และอาคารนวมิมทร์เฉลิมราชย์
ประเทศบอสเนียและเฮอร์เซโกวีนา
บอสเนียและเฮอร์เซโกวีนา (Bosnia and Herzegovina; Bosna i Hercegovina / Босна и Херцеговина, ), ย่อว่า BiH (BiH / БиХ) หรือ B&H, บางครั้งเรียกว่า บอสเนีย–เฮอร์เซโกวีนา และมักจะรู้จักในนามอย่างไม่เป็นทางการว่า บอสเนีย เป็นประเทศที่ตั้งอยู่บนทางแยกระหว่างยุโรปใต้ และยุโรปตะวันออกเฉียงใต้ ตั้งอยู่ในคาบสมุทรบอลข่าน มีพรมแดนติดกับประเทศเซอร์เบียทางตะวันออก มอนเตเนโกรทางตะวันออกเฉียงใต้ และโครเอเชียทางเหนือ และตะวันตกเฉียงเหนือ ทางทิศใต้ของประเทศยังมีพื้นที่ติดชายฝั่งแคบทางทะเลเอเดรียติก ภายในทะเลเมดิเตอร์เรเนียน ซึ่งมีระยะทางประมาณ 20 km ในพื้นที่ตอนกลางและตะวันออกของประเทศมีภูเขามาก และมีภูมิอากาศแบบชื้นภาคพื้นทวีป โดยมีอากาศร้อนในฤดูร้อน แต่หนาวเย็นพร้อมกับมีหิมะในฤดูหนาว ในตะวันตกเฉียงเหนือเป็นพื้นที่เนินปานกลาง และในตะวันออกเฉียงเหนือมีพื้นที่ราบเรียบเป็นส่วนใหญ่ ภูมิภาคเฮอร์เซโกวีนา ซึ่งตั้งอยู่ทางใต้ของประเทศเป็นภูมิภาคที่มีขนาดเล็กที่สุด มีภูมิอากาศแบบเมดิเตอร์เรเนียน และมีภูเขามากที่สุด ซาราเยโว เป็นเมืองหลวง และเมืองใหญ่ที่สุดของบอสเนียและเฮอร์เซโกวีนา ต่อจากบันยาลูกา ทุซลา และเซนิกา
การเมือง
ตามมาตรา 5 ของรัฐธรรมนูญแห่งบอสเนียและเฮอร์เซโกวีนาประธานาธิบดีประกอบด้วยสมาชิกสามคน ซึ่งเป็นตัวแทนของประเทศบอสเนียและเฮอร์เซโกวีนาได้แก่ ชาวบอสเนีย ชาวเซิร์บและชาวโครแอต หมุนเวียนครั้งละรอบๆ รอบละ8เดือนในวาระ4ปี การดำรงตำแหน่งประธานธิบดีมีวาระได้ไม่เกิน2วาระ ถึงแม้จะไม่จำกัดวาระก็ตาม ประธานาธิบดีจะขึ้นดำรงตำแหน่งคนแรกจะต้องมีคะแนนเสียงมากที่สุดใน3คน
การแบ่งเขตการปกครอง
ตามข้อตกลงเดย์ตัน ประเทศบอสเนียและเฮอร์เซโกวีนาแบ่งเขตการบริหารหลักออกเป็น
กองทัพ
บอสเนียมีทหารกองประจำการประมาณ 14,000 นาย โดยบอสเนียวางกำลังทหารอยู่ตามแนวป่าและชายแดนประเทศ เพื่อป้องกันประเทศของตน บอสเนียจัดกลุ่มทหารตามป่าอยู่ประมาณ 3.000-4.000 คน ส่วนชายแดนมีประมาณ 5.000-10.000 คน รถถังส่วนใหญ่ใช้รุ่น T-55 จำนวน 155 คัน และ M-60A3 จำนวน 45 รวมถึงยานเกราะลำเลียงพล M-113 ที่ได้รับการสนับสนุนจากสหรัฐ รถเกราะติดปืนกล55.ม.ม. ถึงบอสเนียจะมีกำลังทหารน้อย แต่ก็แข็งแกร่งมาก
ประวัติศาสตร์
ยูโกสลาเวียเดิมประกอบด้วย 6 สาธารณรัฐ กล่าวคือ สาธารณรัฐสโลวีเนีย โครเอเทีย เซอร์เบีย บอสเนีย - เฮอร์เซโกวีนา มอนเตนิโกร และมาซิโดเนีย รวมทั้งคอซอวอและวอยวอดีนา ซึ่งเป็นจังหวัดปกครองตนเอง
ราชอาณาจักรบอสเนีย
ราชอาณาจักรบอสเนีย ก่อตั้งราวปี 753 โดยชาวบอสเนีย ซึ่งนับถือศาสนาคริสต์นิกายบอสเนียนออร์ทอดอกซ์ และเข้าเป็นสมาชิกของจักรวรรดิโรมันอันศักดิ์สิทธิ์ จนถึงปี 1463 ชาวบอสเนียเริ่มหันเข้ารับอิสลาม และรวมชาติเข้ากับ จักรวรรดิออตโตมัน ทำให้จักรวรรดิโรมันอันศักดิ์สิทธิ์หมดสิทธิปกครองบอสเนียต่อไป
สมัยออตโตมัน(1463-1887)
จักรวรรดิออตโตมันได้รวมบอสเนียเป็นแคว้นของจักรวรรดิบอสเนีย คล้ายกับจักรวรรดิโรมันอันศักดิ์สิทธิ์หรือจักรวรรดิออสเตรีย-ฮังการี เช่นเดียวกับเซอร์เบีย และดินแดนอื่นๆใกล้เคียง
ปฏิวัติบอสเนียใหญ่และความพยายามประกาศเอกราชจากออตโตมัน
ในปี1831 ดินแดนเอยาเลต์แห่งบอสเนียซึ่งเป็นส่วนหนึ่งของการปกครองของออตโตมันได้ก่อการกำเริบที่เรียกว่าGreat Bosnian Uprising ภายใต้การนำของHusein Gradaščević หรือฉายานาม มังกรแห่งบอสเนีย(Zmaj od Bosne) การต่อสู้ดุเดือด ในปี1833 ออตโตมันก็สามารถยึดซาราเยโวกลับมาได้ แต่ก็ต้องเสียการควบคุมประเทศบอสเนียและเฮอร์เซโกวีนา ที่มีการก่อจลาจลและการปฏิวัติเพื่อเอกราชมากมาย ตามเมือง ตามป่าตามเขา ในหลายจุดทั่วดินแดน กระตุ้นชาตินิยมที่ไม่เฉพาะบอสเนียแต่รวม เซอร์เบีย บัลกาเรีย มอนเตเนโกร และ โรมาเนีย การต่อสู้ทำให้เกิดเหตุที่เรียกว่า การกำเริบในเฮอร์เซโกวีนา(Herzegovina uprising)ในปี1852-1862 และ ในปี1875-1877 และกลายมาเป็น ส่วนหนึ่งของเหตุการณ์ที่เรียกว่า Great Eastern Crisis หรือวิกฤตตะวันออกครั้งใหญ่ ที่ออตโตมันยอมถอยออกจากบอสเนีย
ดินแดนปกครองร่วมบอสเนียและเฮอร์เซโกวีนา(1887-1918)
เพิ่มเติมในดินแดนใต้การปกครองร่วมบอสเนียและเฮอร์เซโกวีนา
ราชอาณาจักรยูโกสลาเวีย(1918-1943)
เพิ่มเติมในราชอาณาจักรยูโกสลาเวีย
ราชอาณาจักรยูโกสลาเวียก่อตั้งขึ้นโดยการรวมตัวของรัฐแห่งชาวสโลวีน โครแอต และเซิร์บที่เพิ่งก่อตั้งขึ้นและราชอาณาจักรเซอร์เบียที่เป็นราชอาณาจักรอิสระ ราชอาณาจักรมอนเตเนโกรตกไปอยู่ภายใต้การปกครองของเซอร์เบียก่อนหน้านั้นแล้ว ราชอาณาจักรยูโกสลาเวียล้มสลายเมื่อ กองทัพนาซีเยอรมันบุกยูโกสลาเวีย
สหพันธ์สาธารณรัฐสังคมนิยมยูโกสลาเวีย(1943-1992)
ในป1943 พรรคคอมมิวนิสต์ยูโกสลาเวียก็สามารถปลดปล่อยยุโกสลาเวียได้ ภายใต้การนำของ ยอซีป บรอซ ตีโต ในปี1991 มาซิโดเนีย โครเอเชียและสโลเวเนีย แยกประเทศ และในปี1992 เมื่อบอสเนียและเซอร์เบียแตกคอและทำสงครามกัน เนื่องจากบอสเนียไม่พอใจที่เซอร์เบียรุกรานโครเอเชีย ทำให้ยุโกสลาเวียล้มสลาย และเกิดสงครามยูโกสลาเวีย
สงครามกลางเมืองบอสเนีย(1992-1995)
เพิ่มเติมในสงครามบอสเนีย
เศรษฐกิจ
เศรษฐกิจส่วนใหญ่ของประเทศบอสเนียและเฮอร์เซโกวีนา ฟื้นตัวจากสงครามต้นศตวรรษที่21 ช่วงราวปี 2000-2005 มีการประกาศสกุลเงิน คอนเวร์ทีบิลนามาร์คา แทน เงิน ดีนาร์ โดยสกุลเงินแปลงค่ามาจาก  เงินมาร์คเยอรมัน ภายหลังเยอรมันประกาศใช้เงินยูโร ประเทศบอสเนียและเฮอร์เซโกวีนาเป็นแหล่งอุตสหกรรรมเดิมของอดีตยูโกสลาเวีย มีโรงงานเหล็กกล้า เขือน โรงงานผลิตไฟฟ้า โรงงานผลิตเครื่องบิน ยานเกราะ อาวุธยุทโธปกรณ์ โรงงานผลิตรถยนต์ อลูมีเนียม เฟอร์นิเจอร์ และแหล่งน้ำมันดิบ
ในด้านอุตสาหกรรมการท่องเที่ยว การพานิชย์ และ การลงทุนด้านโทรคมนาคมบอสเนียก็เติบโตเร็ว บริษัทBH Telecom กลายเป็นผู้ให้บริการรายใหญ่ที่สุดในประเทศ และ มีรัฐบาลเป็นเจ้าของกิจการ โดยส่วนใหญ่ กิจการของบริษัทในภาคอุตสาหกรรม มักจะมีรัฐบาลถือหุ้น หรือ ถือครองในตัวเลขที่สูงกว่า 50 - 60% หรือ อาจจะเป็นเจ้าของ เช่น บริษัทน้ำมันบอสเนีย Energopetrol, สายการบิน B&H Airlines เป็นต้น สัดส่วนที่รัฐบาลถือครองกำไรของบริษัทเหล่านั้น ทำให้รัฐบาลบอสเนียมีงบประมาณมากพอที่จะฟื้นฟูและบริหารดูแลประเทศ จนทำให้เศรษฐกิจบอสเนียเติบโต อัตราว่างงานลดลงในช่วงทศวรรษที่ 2010 และ สหภาพยุโรปประกาศให้ประเทศบอสเนียและเฮอร์เซโกวีนา เป็นผู้สมัครสมาชิกสหภาพยุโรปที่มีศักยภาพ แค่เฉพาะบริษัทเหล็กกล้า Aluminij Mostar ก็สร้างกำไรให้รัฐบาลกลางบอสเนียไปแล้ว  40 ล้านยูโรต่อปี กรุงซาราเยโวเมืองหลวงของประเทศ ยังเป็นที่ตั้งของบริษัทพานิชย์ อย่าง BBI Centar ที่ใหญ่ที่สุดและเป็นศูนย์กลางของคาบสมุทรบอลข่าน โดย BBI Centar เป็นห้างสรรพสินค้าชั้นนำของคาบสมุทรบอลข่านซึ่งมีเจ้าของคือธนาคาร BBI : Bosna Bank International ธนาคารฮาลาลแห่งแรกของทวีปยุโรป นอกจากนี้ยังมีบริษัทข่าวสารชั้นนำอย่าง al-jazeera Balkans, Federalna และ Oslobođenje ตั้งสำนักงานใหญ่ในซาราเยโว
ในด้านเกษตรกรรม ประเทศบอสเนียและเฮอร์เซโกวีนามีการผลิต ผลิตภัณฑ์ด้านอาหารมากมายตั้งแต่ ข้าวสาลี ผลไม้ นมวัว เนื้อวัว ปลา อาหารทะเล และอื่น ๆ บอสเนียเป็นแหล่งแปรรูปอาหารชั้นดีในบอลข่านตะวันตก ที่ซึ่งแม้แต่ประเทศสมาชิกสหภาพยุโรปอย่าง โครเอเชียยังต้องใช้บริการ
ในด้านแหล่งน้ำมันและก๊าซธรรมชาติ บอสเนียเป็นแหล่งน้ำมันดิบบนดินที่ใหญ่ที่สุดในทวีปยุโรป บนทุ่งน้ำมันที่เรียกว่า ทุ่งน้ำมันซามัช (Šamac oil field) ซึ่งค้นพบในปี 2004 โดยบริษัทน้ำมันรัฐบาล Energopetrol นอกจากนี้ยังเปิดให้บริษัทร่วมรัฐบาลเอกชน Nestro Petrol เข้ามาขุดเจาะน้ำมันในเขตดังกล่าว ประมาณการณ์ว่า แหล่งน้ำมันซามัช มีน้ำมันอยู่ราว 3.6 พันล้านบาร์เรล นอกจากนี้บอสเนียยังมีทุ่งน้ำมันอีกแห่งคือทุ่งน้ำมันตุชล่า (Tuzla oil field) ประมาณการณ์ว่ามีน้ำมันดิบราว 300 ล้านบาร์เรล อย่างไรก็ตามทุ่งน้ำมันดังกล่าวถูกผูกขาดโดย Energopetrol อย่างเดียว และยังไม่ได้มีการขุดเจาะแต่อย่างใด รัฐบาลบอสเนียมีแผนให้แหล่งน้ำมันตุชล่า อยู่ในการศึกษาต่อไป เนื่องจากเป็นแหล่งที่ค้นพบใหม่
ในด้านการผลิตทางทหาร บอสเนีย มีบริษัทรัฐและเอกชนผลิตอาวุธ ตั้งแต่กระสุนปืน ยานเกราะ รถถัง M-84 และปืนใหญ่ รวมถึงอาวุธและนวัตกรรมอื่น ๆ โดยมีบริษัททั้งหมดดังนี้คือ "Zrak" d. d. Sarajevo PD "Igman" Konjic, Ginex d.d. Goražde, "Orao" AD Bijeljina, UNIS Promex Sarajevo, BNT Travnik, "Binas" d. d. Bugojno, Fabrika specijalnih vozila, TRZ Hadžići และ Vitezit
สำหรับการพลังงานไฟฟ้าของบอสเนีย ทั้งหมดของประเทศ พึ่งพาไฟฟ้าของตนเองได้ และมีการขายพลังงานไฟฟ้าให้เพื่อนบ้านอย่าง มอนเตเนโกร โครเอเชีย เป็นต้น บริษัทไฟฟ้าชั้นนำของบอสเนียคือ Elektroprivreda BiH โดยการถือครองของรัฐบาล 100% และ Energoinvest บริษัทร่วมเอกชน - รัฐของบอสเนีย ผลิตและแจกจ่ายกระแส่ไฟฟ้าให้ประชาชนบอสเนีย โดยแหล่งผลิตไฟฟ้าของบอสเนียส่วนใหญ่เดิมมาจากเขื่อนผลิตกระแสไฟฟ้าในแม่น้ำเนเรตวาทางตอนกลางของเฮอร์เซโกวีนา แต่ภายหลังมีแผนการพัฒนาโรงไฟฟ้าถ่านหิน และโรงไฟฟ้านิวเคลียร์ในเมืองตุชล่า ทางตอนเหนือของประเทศ โดย NEK เป็นผู้บริหารดูแลจัดการในการพัฒนาพลังงานนิวเคลียร์ ซึ่งในประเทศบอสเนียมีการค้นพบยูเรเนียมที่มีสมรรถนะต่ำสำหรับโรงไฟฟ้านิวเคลียร์พลังงานแบบฟิชชั่น แม้จะมีการคัดค้าน
นอกจากนี้บอสเนียยังเป็นแหล่งที่ตั้งของธนาคารและสินเชื่อมากมาย เช่น Addiko Bank,	Bosna Bank International(BBI), Nova banka, Union Banka, MF banka เป็นต้น และรัฐบาลบอสเนียวางแผนจะสร้างประเทศตนเองให้เป็นประเทศที่มีความสำคัญด้านโลจิสติกส์ของอนุภูมิภาคยุโรปกลาง ผ่านโครงการ Corridor Vc ซึ่งกำลังดำเนินการณ์อยู่ ในการสร้างถนนทางหลวง ทางรถไฟ และ ท่าเรือ เพื่อเป็นสถานทีรองรับการนำเข้าและส่งออกให้แก่ยุโรปกลางและบอลข่าน แทนการพึ่งพาเยอรมัน หรือ ตุรกี โดยโครงการได้รับการสนับสนุนไม่ว่าจะเป็นโปแลนด์ เช็ก สโลวาเกีย สโลวีเนีย โครเอเชีย ฮังการี โรมาเนีย บัลแกเรีย เป็นต้น ซึ่งทำให้บอสเนียกลายเป็นประเทศที่ดึงดูดการลงทุนจากนักลงทุนต่างชาติ แม้ว่าภายในประเทศยังค่อนข้างที่จะมีการผูกขาดเศรษฐกิจโดยภาครัฐมากกว่าเอกชนก็ตาม
แหล่งส่งออกบอสเนีย ; เยอรมัน 14.7%, โครเอเชีย 11.8%, อิตาลี 11.1%, เซอร์เบีย 10%, สโลเวเนีย 9%, ออสเตรีย 8.3% ขณะที่การนำเข้าของบอสเนีย; เยอรมัน 11.6%, อิตาลี 11.3 %,จีน 6.5%, รัสเซีย 4.7%, ตุรกี 4.2%
อัตราเงินเฟ้อบอสเนียอยู่ที่ 1.369% ประชากรที่ต่ำกว่าเส้นความยากจนมีต่ำกว่า 15% ของประชากรทั้งหมด GDP ต่อหัวอยู่ที่ 5,754 ดอลลาร์สหรัฐ (หรือประมาณ 175,000 บาท) ซึ่งถือเป็นมูลค่าที่สูง และเศรษฐกิจบอสเนียก็ถูกจัดอันดับให้ประเทศกำลังพัฒนาที่มีเศรษฐกิจค่อนบน ที่สามารถเป็นประเทศพัฒนาแล้วได้ในอนาคต นอกจากนี้ในทศวรรษที่ 2020 บอสเนียมีแผนที่จะเข้าร่วม สหภาพยุโรป  หรือ  สมาคมการค้าเสรียุโรป ขึ้นอยู่กับนโยบายของรัฐบาล
ประชากร
ประเทศบอสเนียมีประชากรประมาณ 3,790,000 คน โดยแบ่งเป็น ชาวบอสเนีย 50.11% ชาวเซิร์บ 30.78% ชาวโครแอต 15.43%
ศาสนา
ประเทศบอสเนียและเฮอร์เซโกวีนานอกจากมีความหลากหลายทางเชื้อชาติ แล้ว ยังมีความหลากหลายทางศาสนา โดยเมืองหลวงของประเทศ ซาราเยโว ถูกตั้งฉายาว่า เยรูซาเลมแห่งยุโรป หรือ เยรูซาเลมแห่งโลกตะวันตก
เคลือบฟัน
เคลือบฟัน (enamel) คือส่วนที่แข็งที่สุด และเป็นชั้นแร่ที่อยู่นอกสุดของฟัน และเป็นหนึ่งในเนื้อเยื่อสี่ส่วนสำคัญในการสร้างฟัน โดยมีส่วนประกอบของแคลเซียมและฟอสเฟต
เคลือบฟันเป็นเนื้อเยื่อที่สามารถมองเห็นได้ โดยถูกสร้างขึ้นจากเนื้อฟัน
ประเทศอิหร่านในโอลิมปิกฤดูร้อน 2012
ประเทศอิหร่าน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
เจ้าส่วยแต้ก
เจ้าส่วยแต้ก (စဝ်ရွှေသိုက်, ) หรือ เจ้าคำศึก (, Tsaw³ Kham⁴soek³; 16 ตุลาคม ค.ศ. 1895 – 21 พฤศจิกายน ค.ศ. 1962) พระนามเต็มในฐานะเจ้าฟ้าไทใหญ่แห่งเมืองยองห้วยคือ "เจ้าฟ้ากัมโพชรัฐสิริบวรมหาวงศาสุธรรมราชา" เป็นประธานาธิบดีแห่งสหภาพพม่าพระองค์แรกและเป็นเจ้าฟ้าพระองค์สุดท้ายของเมืองยองห้วย พระองค์เป็นผู้ที่ได้รับการยอมรับอย่างสูงทางการเมืองในหมู่ประชาชนชาวไทใหญ่ พระองค์สิ้นพระชนม์จากการถูกจับขังในคุกในย่างกุ้งหลังจากการรัฐประหารโดยนายพลเนวี่นในปี ค.ศ. 1962
ไมเคิล โฮวาร์ด เอิร์ลที่ 21 แห่งซัฟฟอล์ก
ไมเคิล โฮวาร์ด เอิร์ลที่ 21 แห่งซัฟฟอล์ก (Michael Howard, 21st Earl of Suffolk) เกิดเมื่อวันที่ 27 มีนาคม 2478 เขาดำรงตำแหน่งเป็น เอิร์ลที่ 21 แห่งซัฟฟอล์ก หลังจากที่บิดาของเขาถูกฆ่าตายในปี 2484 หลังจากที่เขาเข้าเรียนในวิทยาลัยวินเชสเตอร์ ได้เพียงปีเศษ
สมรส
ไมเคิล โฮวาร์ด เอิร์ลที่ 21 แห่งซัฟฟอล์ก สมรสจำนวน 3 ครั้ง โดยครั้งแรกนั้นคือ ซ๊โมน ลิตแมน โดยเขาสมรสเมื่อวันที่ 1 ตุลาคม 2503 มีธิดา 1 ท่านคือ
ครั้งที่ 2 สมรสกับ อนิตา ฟูเกเลส เมื่อวันที่ 22 กันยายน 2516 มีบุตร-ธิดา 2 ท่านคือ (ภายหลังจากการหย่าแล้ว อนิตาได้สมรสใหม่กับ ชาลส์ สแตนโฮป เอิร์ลที่ 12 แห่งฮาร์ริงตัน
ครั้งที่ 3 กับลินดา แจกรีน พาราโวนี เมื่อวันที่ 15 ธันวาคม 2526 มีธิดา 2 ท่านคือ
บั้นปลาย
ปัจจุบันเขาและครอบครัวได้พำนักใน ชาลส์ตันพาร์ควิลต์เชียร์ โดยทุกคนในประเทศอังกฤษมักรู้จักในชื่อ บ้านซัฟฟอล์ก ซึ่งบ้านของเขานั้น เคยรับเสด็จพระบรมวงศานุวงศ์ของประเทศอังกฤษได้พระองค์ได้แก่ สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าชายฟิลิป ดยุกแห่งเอดินบะระ เจ้าชายชาลส์ เจ้าชายแห่งเวลส์ ไดอานา เจ้าหญิงแห่งเวลส์ เจ้าชายวิลเลียม ดยุกแห่งเคมบริดจ์ เจ้าชายเฮนรี ดยุกแห่งซัสเซกซ์ เจ้าชายแอนดรูว์ ดยุกแห่งยอร์ก ซาราห์ ดัชเชสแห่งยอร์ก เจ้าชายเอ็ดเวิร์ด เอิร์ลแห่งเวสเซกซ์ เจ้าชายเอ็ดเวิร์ด ดยุกแห่งเคนต์ แคทเธอรีน ดัชเชสแห่งเคนต์ เจ้าชายไมเคิลแห่งเคนต์ เจ้าหญิงไมเคิลแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เป็นต้น และเคยรับเสด็จพระบรมวงศานุวงศ์ประเทศอื่นๆมาแล้ว อาทิ
ในส่วนของพระราชวงศ์ไทย เคยรับเสด็จอยู่เพียง 4 พระองค์คือ
กีฬาเปโลตาบาสก์ในโอลิมปิกฤดูร้อน 1900
กีฬาเปโลตาบาสก์ในโอลิมปิกฤดูร้อน 1900 เป็นการแข่งขันกีฬาเปโลตาบาสก์ในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 มิถุนายน พ.ศ. 2443 แข่งขันทั้งหมด 1 รายการ มีนักกีฬาเข้าร่วม 4 คน เป็นผู้ชายทั้งหมด จาก 2 ประเทศ ในการแข่งขันครั้งนี้มีเพียงสองทีมที่ลงทะเบียนเข้าร่วมแข่งขัน แต่หนึ่งทีมถอนตัวก่อนการแข่งขัน ทีมชาติสเปนจึงได้รับรางวัลชนะเลิศ
การแข่งขันเปโลตาบาสก์ในโอลิมปิกครั้งนี้เป็นเพียงครั้งเดียวที่ได้รับการบรรจุเป็นกีฬาหลักอย่างเป็นทางการ หลังจากนั้นได้รับการฟื้นฟูในปี 1924, 1968 และ 1992 แต่เป็นเพียงกีฬาสาธิต
เฮ็ล
เฮ็ล (Hel) ในตำนานเทพปกรณัมของนอร์ส เป็นเทวีแห่งอาณาจักรคนตาย เฮ็ลเป็นบุตรีของโลกี และเป็นหนึ่งในลางบอกเหตุที่จะทำให้เกิดวันรักนาร็อกขึ้นตามคำทำนาย โอดินน์จึงกักขังเฮ็ลไว้ในอาณาจักรแห่งคนตาย (นรกหรือนิเวิลเฮย์เมอร์) และคอยรับวิญญาณของผู้ที่ไม่ได้ตายจากสมรภูมิ ในวันรักนาร็อก เฮ็ลจะไม่มีส่วนร่วมโดยตรงในวันนั้น แต่บรรดาคนตายของนางจะเข้าร่วมกองทัพของโลกีและพวกยักษ์ด้วย ส่วนคนที่ตายในสมรภูมิจะไปอยู่ในหอวัลฮ็อลล์บนแดนเทพ เพื่อรอวันเข้าร่วมสงครามในวันรักนาร็อก
เทศบาลเมืองบ้านสวน
เทศบาลเมืองบ้านสวน เป็นเทศบาลเมืองในอำเภอเมืองชลบุรี จังหวัดชลบุรี มีลักษณะเป็นเมืองปริมณฑลที่รองรับการขยายตัวของเมืองชลบุรี ในปัจจุบัน เมืองบ้านสวนกลายเป็นชุมชนขนาดใหญ่ที่มีประชากรอาศัยอยู่เป็นจำนวนมากแห่งหนึ่งของจังหวัดชลบุรี เมืองบ้านสวนมีพื้นที่ครอบคลุมตำบลบ้านสวนทั้งตำบล บางส่วนของตำบลหนองรี และบางส่วนของตำบลหนองข้างคอก
ที่ตั้งและชุมชน
เทศบาลเมืองบ้านสวนอยู่ห่างจากรุงเทพมหานครเป็นระยะทางประมาณ 81 กิโลเมตร ครอบคลุมพื้นที่ 3 ตำบลของอำเภอเมืองชลบุรี จังหวัดชลบุรี คือ ตำบลบ้านสวนทั้งตำบล (10 หมู่บ้าน), บางส่วนของตำบลหนองรี (หมู่ 1 และหมู่ 3), และบางส่วนของตำบลหนองข้างคอก (หมู่ 1 และหมู่ 4) รวมเป็นพื้นที่ทั้งสิ้น 19.50 ตารางกิโลเมตร แบ่งเป็นหมู่บ้านดังนี้
ภูมิอากาศ
สภาพภูมิอากาศเทศบาลเมืองบ้านสวน จัดอยู่ในประเภทอากาศแบบมรสุมเมืองร้อน หรือแบบทุ่งหญ้าเมืองร้อน ในฤดูมรสุมตะวันออกเฉียงใต้จะมีอากาศชุ่มชื่น และฝนตกตลอดฤดู แต่ในฤดูหนาวนั้น จะมีอากาศแห้งแล้ง อุณหภูมิเฉลี่ยอยู่ระหว่าง 25.7–29.9 องศาเซลเซียส
ประชากร
ประชากรชาวบ้านสวนมีทั้งสิ้น 68,929 คน จากทั้งหมด 44,701 หลังคาเรือน โดยประชากรส่วนใหญ่ประกอบธุรกิจการค้ามีอาชีพค้าขายร้อยละ 45 รับราชการร้อยละ 15 อุตสาหกรรมร้อยละ 11 อาชีพรับจ้างและอื่น ๆ ร้อยละ 29 สำหรับในเขตชานเมือง การประกอบอาชีพเกษตรกรรม บ้างบางส่วน
ศาสนา
ชาวบ้านสวนนับถือศาสนาพุทธ เป็นส่วนใหญ่ โดยมีการนับถือศาสนาคริสต์และอิสลามบ้างเป็นส่วนน้อย โดยมีศาสนสถานภายในเขตบ้านสวนดังนี้
การศึกษา
สถานศึกษาในเขตเทศบาลเมืองบ้านสวน มีจำนวนหลายแห่ง และบางแห่งก็เป็นสถานศึกษาที่มีชื่อเสียงมาก โดยแบ่งตามสังกัดของสถานศึกษาได้ดังนี้
การขนส่ง
เมืองบ้านสวนใช้การขนส่งทางถนนเป็นส่วนใหญ่ โดยมีทั้งถนนคอนกรีตเสริมเหล็กและถนนลาดยางแอสฟัลต์คอนกรีต ส่วนถนนลูกรังนั้นมีส่วนน้อย ซึ่งจะอยู่ในซอยเล็ก ๆ และบริเวณชานเมืองเท่านั้น ถนนสายหลักที่สำคัญได้แก่ ถนนสุขุมวิท, ถนนศุขประยูร (สายชลบุรี–พนัสนิคม), ถนนเศรษฐกิจ (สายชลบุรี–บ้านบึง), ถนนเลี่ยงเมืองชลบุรี, และถนนพระยาสัจจา
นอกจากการขนส่งทางถนนแล้ว ยังมีทางรถไฟสายตะวันออกพาดผ่าน โดยมีสถานีรถไฟชลบุรีตั้งอยู่ในพื้นที่เมืองบ้านสวน
ทางรถไฟสายรีมีนี–ซานมารีโน
ทางรถไฟสายรีมีนี–ซานมารีโน (Ferrovia Rimini–San Marino) คือเส้นทางรถไฟระหว่างประเทศสายหนึ่งที่ใช้ระบบจ่ายไฟฟ้า เดินรถระหว่างเมืองรีมีนี ประเทศอิตาลี กับกรุงซานมารีโน ประเทศซานมารีโน มีความยาว 32.5 กิโลเมตร เปิดการเดินรถใน ค.ศ. 1932 และยุติการเดินรถช่วงสงครามโลกครั้งที่สองในปี ค.ศ. 1944
ประวัติ
ทางรถไฟสายรีมีนี–ซานมารีโนก่อสร้างโดยบริษัท ทางรถไฟและทางรถรางหุบเขาโป จำกัด (มหาชน) (Società Anonima delle Ferrovie e Tramvie Padane) ก่อนเปิดการเดินรถใน ค.ศ. 1932 เส้นทางประกอบด้วยอุโมงค์ 12 แห่ง และสะพานหลักอีก 6 แห่ง แต่ต่อมาเมื่อเกิดสงครามโลกครั้งที่สองจึงยุติการเดินรถในปี ค.ศ. 1944 และมิได้เปิดให้บริการอีกหลังสิ้นสุดสงคราม หลังจากนั้นจึงมีประชาชนสร้างบ้านเรือนทับเส้นทางรถไฟที่มีอยู่เดิม บางส่วนถูกใช้เป็นถนนหรือเส้นทางจักรยาน
ในช่วงสงคราม รถไฟฟ้าที่เคยให้บริการในเส้นทางสายนี้ถูกเก็บไว้ในอุโมงค์มาตลอด 67 ปีหลังสิ้นสงคราม ประชาชนชาวซานมารีโนมีแนวคิดที่จะบูรณะรถไฟคันนี้กลับประเทศ หลังการซ่อมแซมรถไฟฟ้าจนกลับมาใช้งานได้ จึงมีการก่อสร้างรางรถไฟความยาว 800 เมตร เดินรถครั้งแรกเมื่อวันที่ 12 กรกฎาคม ค.ศ. 2012
ปาแล-รัวยาล
ปาแล-รัวยาล (Palais-Royal) เป็นพระราชวังที่ตั้งอยู่ในกรุงปารีสในประเทศฝรั่งเศส เดิมชื่อ “วังคาร์ดินัล” (Palais-Cardinal) ปาแล-รัวยาลและสวนอยู่หน้า “จตุรัสปาแล-รัวยาล” ตรงกันข้ามกับปีกเหนือของพระราชวังลูฟวร์ และ ลานเกียรติยศ (cour d'honneur) อันมีชื่อเสียง ด้านหน้ารายด้วยคอลัมน์ และ ตั้งแต่ปี ค.ศ. 1986 ก็เป็นที่ตั้งของงานศิลปะเฉพาะที่โดยแดเนียล บูรอง “Les Deux Plateaux” หรือที่นิยมเรียกกันว่า “Les Colonnes de Buren” (ป่าเสาบูรอง) ในปัจจุบันปาแล-รัวยาลเป็นที่ตั้งของสำนักงานสภาแห่งรัฐ, สำนักงานศาลรัฐธรรมนูญ และ กระทรวงวัฒนธรรม
วังคาร์ดินัล
เดิมวังคาร์ดินัลเป็นที่พำนักของคาร์ดินัลริเชอลิเออผู้จ้างสถาปนิกฌาคส์ เลอเมอร์ซีเยร์ให้ออกแบบ การก่อสร้างเสร็จในปี ค.ศ. 1629 หลังจากเสียชีวิตในปี ค.ศ. 1642 ริเชอลิเออก็ยกวังให้เป็นสมบัติของทรัพย์สินส่วนพระมหากษัตริย์ เมื่อพระเจ้าหลุยส์ที่ 13เสด็จสวรรคตวังคาร์ดินัลก็กลายเป็นที่ประทับของอานน์แห่งออสเตรีย สมเด็จพระราชินีแห่งฝรั่งเศส, ที่ปรึกษาคาร์ดินัลฌูลส์ มาซาแรงและพระราชโอรสผู้ยังทรงพระเยาว์พระเจ้าหลุยส์ที่ 14 และ ฟิลลิปที่ 1 ดยุคแห่งออร์เลอองส์
ตั้งแต่ปี ค.ศ. 1649 วังคาร์ดินัลเป็นที่ประทับลี้ภัยของสมเด็จพระราชินีเฮนเรียตตา มาเรียแห่งอังกฤษ และพระราชบุตรีองค์เล็กเจ้าหญิงเฮนเรียตตาแห่งอังกฤษ จากการเชิญชวนของพระราชนัดดาพระเจ้าหลุยส์ที่ 14 พระราชินีเฮนเรียตตาและเจ้าหญิงเฮนเรียตตา แอนน์หลบหนีจากราชอาณาจักรอังกฤษระหว่างสงครามกลางเมืองที่เกิดขึ้นในอังกฤษ ต่อมาเจ้าหญิงเฮนเรียตตา แอนน์ทรงเสกสมรสกับพระอนุชาของพระเจ้าหลุยส์ฟิลิปป์ที่ 1 ดยุคแห่งออร์เลอองส์
ราชวงศ์ออร์เลอองส์
เจ้าหญิงเฮนเรียตตา แอนน์และดยุคฟิลลิปเสกสมรสกันในชาเปลของวังเมื่อวันที่ 31 มีนาคม ค.ศ. 1661 หลังจากเสกสมรสกันแล้ว วังคาร์ดินัลก็กลายเป็นที่พำนักหลักของตระกูลออร์เลอองส์ขณะที่ดยุคฟิลลิปรอการปรับปรุงพระราชวังแซงต์โคลด์
พระราชินีเฮนเรียตตาจึงต้องทรงย้ายออกจากวังไปอยู่ที่วังที่โคลอมบ์สนอกกรุงปารีส จากนั้นวังก็กลายเป็นศูนย์กลางของการสังสรรค์ทางสังคมเมื่อราชวงศ์ออร์เลอองส์รุ่งเรืองขึ้นมาหลังจากการเสกสมรสของทั้งสองพระองค์
โซเดียมไซยาไนด์
การผลิต
เดิมโซเดียมไซยาไนด์ได้จากการกระบวนการแคสต์เนอร์–เคลล์เนอร์ ซึ่งเป็นการทำปฏิกิริยาระหว่างโซเดียมเอไมด์กับคาร์บอน:
ต่อมา การผลิตโซเดียมไซยาไนด์ได้จากการทำปฏิกิริยาระหว่างไฮโดรเจนไซยาไนด์กับโซเดียมไฮดรอกไซด์:
ในปี ค.ศ. 2006 มีการประมาณการว่าทั่วโลกผลิตโซเดียมไซยาไนด์จำนวนกว่า 500,000 ตัน
ความเป็นพิษ
โซเดียมไซยาไนด์เป็นสารยับยั้งการหายใจระดับเซลล์ โดยมีผลต่อเอนไซม์ไซโตโครม ซี ออกซิเดสในไมโตคอนเดรีย ทำให้เซลล์ไม่สมารถใช้ออกซิเจนในการหายใจได้ เกิดภาวะเลือดเป็นกรดแล็กติก ทำให้กล้ามเนื้อล้า หายใจตื้น หมดสติและเสียชีวิต ขนาดของโซเดียมไซยาไนด์ที่ทำให้เสียชีวิตอยู่ที่ 200–300 มิลลิกรัม
โซเดียมไซยาไนด์สามารถขจัดความเป็นพิษได้ด้วยไฮโดรเจนเพอร์ออกไซด์ (H2O2) โดยจะได้โซเดียมไซยาเนตและน้ำเป็นผลิตภัณฑ์:
กีฬาฮอกกี้ในโอลิมปิกฤดูร้อน 1932
การแข่งขันฮอกกี้ในโอลิมปิกฤดูร้อน 1932 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 4-11 สิงหาคม พ.ศ. 2475 จัดขึ้นที่สนาม Los Angeles Memorial Coliseum ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 3 ประเทศ
วสันตวิษุวัต
วสันตวิษุวัต (वसन्त विषुवत्,, เพ็งอิม: cung1 hung1, โรมาจิ: shunbun) อาจหมายถึง
ตำบลบางแก้ว (อำเภอบ้านแหลม)
ตำบลบางแก้ว เป็นตำบลตั้งอยู่ในอำเภอบ้านแหลม จังหวัดเพชรบุรี ห่างจากที่ว่าการอำเภอบ้านแหลมไปทางทิศตะวันออกเฉียงใต้ประมาณ 20 กิโลเมตร มีพื้นที่ทั้งหมดประมาณ 24.760 ตารางกิโลเมตร หรือประมาณ 15,475 ไร่ ประกอบไปด้วย 8 หมู่บ้าน ได้แก่ บ้านบางแก้ว บ้านนาแค บ้านทำเนียบ บ้านบนดอน บ้านหนองแห้ว บ้านนาบัว บ้านร่องใหญ่ และบ้านเหมืองกลาง โดยเริ่มแรกมีจำนวน 6 หมู่บ้าน ภายหลังได้มีการแยกหมู่ที่ 1 ออกเป็นหมู่ที่ 8 และแยกหมู่ที่ 3 ออกเป็นหมู่ที่ 7 รวมเป็น 8 หมู่บ้าน มีองค์การบริหารส่วนตำบลบางแก้วรับผิดชอบพื้นที่ทั้งหมดของตำบล ซึ่งได้รับการจัดตั้งเมื่อวันที่ 23 กุมภาพันธ์ พ.ศ. 2540 ปัจจุบันเป็นองค์การบริหารส่วนตำบลขนาดกลาง
ตำนาน
จากคำบอกเล่าของบรรพบุรุษได้สรุปเนื้อเรื่องได้ว่า "ในอดีตนั้นเมื่องเพชรบุรีเคยเป็นเมืองท่าที่สำคัญของสยามประเทศมาแต่เก่าก่อน จนกระทั่งสยามประเทศได้มีการทำสนธิสัญญาเบอร์นี เพื่อให้มีเพียงแค่เมืองท่าเดียวคือท่าเรือกรุงเทพ (ท่าเรือคลองเตย) หลังจากสนธิสัญญาได้ยกเลิกไปแล้วนั้น รัฐบาลก็ไม่ได้เคยคิดฟื้นฟูเมืองท่าตามหัวเมืองอีกเลย" ในสมัยเมืองเพชรยังมีความรุ่งเรืองมีการติดต่อค้าขายกับต่างประเทศ เช่น ประเทศจีน ฮอลันดา โปรตุเกส อินเดีย เป็นต้น จึงยังความให้ชาวเมืองเพชรได้รับอารยธรรมจากที่อื่นในการประกอบอาหารคาว-หวาน จนเป็นเอกลักษณ์ของคนเมืองเพชร หามีเมืองอื่นทำได้เสมอเหมือนไม่ จากการเล่าขานเหล่านี้ก็ได้มีอยู่ว่า "ได้มีสำเภาจีนได้บรรทุกสินค้า จาน ชาม แก้ว แหวน เงินทอง มาเต็มลำเพื่อมาค้าขายยังเมืองเพชร แต่ได้ประสบกับลมมรสุมจนเรือได้อับปางลง สินค้าและทรัพย์สินมีค่าจึงได้จมลง จากตำนานดังกล่าวทำให้บรรพบุรุษเชื่อว่าที่ดินในพื้นที่ตำบลบางแก้ว ซึ่งในอดีตเป็นทะเลมีทรัพย์สินที่มีค่าอยู่ในผืนแผ่นดินแห่งนี้ ประกอบกับชายหาดของบางแก้วที่มีกระซ้าซึ่งเป็นเปลือกหอยที่มีอยู่มากที่ชายฝั่งทะเลบางแก้ว ยามเมื่อต้องแสงตะวันเป็นประกายระยิบระยับ ชาวบ้านจึงได้ออกหาสิ่งที่มีค่าที่ยังคงสภาพอยู่บริเวณชายหาด ทำให้ได้เรียกขนานนามว่า "บางแก้ว" จนมาถึงปัจจุบัน และตำนานนี้ก็ยังเป็นเรื่องเล่าสู่ลูกหลานกันต่อไป<!--
ประวัติตำบลต่าง ๆ ในอำเภอบ้านแหลม
เล่ากันว่าสมัยก่อนนั้น เมืองเพชรยังคงเป็นท้องทะเลจนถึงเขาแด่น เขาวัง เขาหลวง เขาบันไดอิฐสมัยนั้นยังคงมีสภาพความเป็นเกาะอยู่ ได้มีพ่อค้าชาวจีนได้แล่นเรือสำเภาจีนเพื่อเข้ามาติดต่อค้าขายกับอาณาจักรบรรพบุรุษคนไทยในยุคนั้น แต่ทว่าเรือสำเภาที่แล่นมาไกลโพ้นทะเลมาถึงหาดเจ้าสำราญก็ได้เกิดลมพายุขึ้นในท้องทะเล เรือกระทบกับหินโสโครกในท้องทะเลทำให้พื้นท้องเรือทะลุ กัปตันเรือก็ให้ทอดสมอ ปรากฏว่าสมอเกิดด้าน จึงทำให้เรืออับปางจมลง สินค้าที่มากับเรือได้ถูกกระแสน้ำพัดพาแก้วแหวนเงินทอง ถ้วยโถ เครื่องลายคราม และได้เรียกพื้นที่ที่แก้วแหวนเงินทองที่ไหลไปว่า "บางแก้ว"เชื่อกันสืบต่อมาว่าในผืนแผ่นดินของตำบลบางแก้วนี้มีทรัพยสินมีค่าอยู่เป็นจำนวนมาก ส่วนพื้นที่ที่ภาชนะจาน ชามลายคราม อันขึ้นชื่อของชาวจีนได้ไหลไปได้เรียกว่า "บางจาน"อันเป็นพื้นที่ติดกับตำบลบางแก้วด้านทิศตะวันเฉียงเหนือ ภายหลังเปลือกโลกได้ยกตัวสูงขึ้นอันเนื่องจากการเคลื่อนตัวของเปลือกโลก จึงทำให้น้ำที่เคยท่วมเป็นทะเลกลายเป็นแผ่นดิน ต่อมาพบว่ามีการขุดพบเสากระโดงเรือขึ้น สถานที่ที่ขุดพบได้พูดเพี้ยนเป็น "สำมะโรง" (เสากระโดง-สามพันโทรง-สำมะโรง) จุดที่สมอด้านปัจจุบันได้เพี้ยนเป็น "สมอดาน" จุดที่เรือเกิดการกระทบหินโสโครกจนทะลุได้เรียว่า "บางทะลุ" สำหรับบางทะลุนั้น พระบาทสมเด็จพระมงกุฏเกล้าเจ้าอยู่หัวได้เคยเสด็จไปประทับแรมเพื่อรักษาพระวรกาย โปรดเกล้าฯ ให้สร้าง "ค่ายหลวงบางทะลุ" ขึ้นที่ตำบลบางทะลุ ครั้นทรงหายจากพระอาการประชวร ทรงให้เปลี่ยนชื่อเสียใหม่ ชื่อเดิมไม่เป็นมงคล โดยพระราชทานนามเสียใหม่คือ "หาดเจ้าสำราญ" และได้เรียกตำบลบางทะลุว่าตำบลหาดเจ้าสำราญสืบต่อมาจนถึงทุกวันนี้
เมื่อแผ่นดินโผล่พ้นน้ำแล้ว จังหวัดเพชรบุรีได้เป็นเมืองท่าที่สำคัญในการติดต่อซื้อขายกับอาณาจักรอื่น จนทำให้เมืองเพชรเป็นเมืองที่มีความเจริญมั่งคั่งรองจากเมืองหลวงในสมัยกรุงศรีอยุธยาและกรุงรัตนโกสินทร์ จนกระทั่งสนธิสัญญาเบาว์ริงที่ประเทศไทยต้องทำสนธิสัญญากับต่างชาติ โดยสนธิสัญญาได้ให้ปิดเมืองท่าอื่นในการติดต่อซื้อขาย โดยเหลือแค่ท่าเรือคลองเตยเพียงท่าเรือเดียว จนกระทั่งสนธิสัญญานี้ได้ถูกยกเลิกไป รัฐบาลต่อ ๆ มาก็มิได้มีนโยบายที่จะฟื้นฟูเมืองท่าเดิมตามหัวเมืองที่ติดต่ายฝั่งทะเลอีกเลย ความเป็นเมืองท่าที่สำคัญที่เคยใช้ติดต่อค้าขายกับต่างชาติก็หมดไปเหลือไว้ซึ่งร่องรอยของความเจริญด้วยศิลปและวัฒนธรรมที่เป็นเอกลักษณ์เฉพาะของเมืองเพชร จากตำนานนี้ก็เป็นตำนานหรือนิยายปรัมปราที่เล่ากันต่อ ๆ มาให้คนรุ่นหลังได้ฟังหรือศึกษาต่อไป-->
ที่ตั้งและอาณาเขต
ตำบลบางแก้วอยู่ห่างจากที่ว่าการอำเภอบ้านแหลมไปทางทิศตะวันออกเฉียงใต้ประมาณ 18 กิโลเมตร ห่างจากศาลากลางจังหวัดเพชรบุรี 15 กิโลเมตร มีพื้นที่ทั้งหมดประมาณ 24.760 ตารางกิโลเมตร หรือประมาณ 15,475 ไร่ มีอาณาเขตติดต่อกับตำบลข้างเคียงวนตามเข็มนาฬิกา ดังนี้
ภูมิประเทศและภูมิอากาศ
พื้นที่เป็นที่ราบมีความลาดเทเล็กน้อยไม่เกิน 1 เปอร์เซ็นต์ โดยมีความลาดเททางทิศตะวันตกไปทิศตะวันออกและเป็นพื้นที่ราบลุ่มชายฝั่งทะเล มีพื้นที่ป่าชายเลนด้านทิศตะวันออกสามารถใช้ประโยชน์กิจการด้านป่าไม้ มีทรัพยากรธรรมชาติที่สำคัญ เช่น กุ้ง หอย ปู ปลา และนาเกลือ ส่วนอากาศจะคล้ายคลึงกับตำบลอื่น ๆ ของอำเภอบ้านแหลม คือ มีลักษณะภูมิอากาศแบบมรสุม มี 3 ฤดู คือ ฤดูร้อนอากาศไม่ร้อนจัด ฤดูหนาวอากาศไม่หนาวจัด และฤดูฝนมีฝนตกค่อนข้างชุกระหว่างเดือนมิถุนายนถึงเดือนสิงหาคมโดยเฉพาะบริเวณชายฝั่งทะเล
ชายฝั่งทะเล
ลักษณะชายฝั่งทะเลเป็นทะเลโคลน อันเนื่องจากในน้ำมีปริมาณตะกอนแม่น้ำสูงมาก จากการไหลของน้ำจืดออกจากปากแม่น้ำชายฝั่งตั่งแต่ชลบุรีจนถึงเพชรบุรี มีปากแม่น้ำอยู่หลายสาย เช่น แม่น้ำบางปะกง แม่น้ำเจ้าพระยา แม่น้ำท่าจีน แม่น้ำแม่กลอง และแม่น้ำเพชรบุรี จนทำให้ตะกอนในทะเลแถบนี้มีจำนวนสูงสงผลให้ชายฝั่งปากแม่น้ำตั่งแต่จังหวัดฉะเชิงเทรามาถึงแหลมหลวงของจังหวัดเพชรบุรีนั้นเป็นหาดโคลน เกิดเป็นระบบนิเวศป่าชายเลน